Diari Oficial de la Generalitat Valenciana


Sumari del DOGV 5190, del 02-02-2006 (2006/719)

RESOLUCIÓ de 21 de setembre de 2005, de la Direcció General d'Indústria i Comerç, per la qual s'atorga la concessió d'aprofitament de les aigües mineromedicinals, procedents de les fonts Fuente del Baño i Fuente de Mosén Miguel Aucejo, al terme municipal de Navajas, de la província de Castelló.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5190

Data del DOGV
:   02-02-2006

Secció del DOGV
:   III. CONVENIS I ACTES - D) CONCESSIONS ADMINISTRATIVES

Número del document
:   2006/719


Data del document
:   21-09-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Navajas
    * aigua mineral
    * empresa privada

RESOLUCIÓ de 21 de setembre de 2005, de la Direcció General d'Indústria i Comerç, per la qual s'atorga la concessió d'aprofitament de les aigües mineromedicinals, procedents de les fonts Fuente del Baño i Fuente de Mosén Miguel Aucejo, al terme municipal de Navajas, de la província de Castelló. [2006/719]  
Vist l'expedient de sol·licitud d'aprofitament de les aigües mineromedicinals, procedents de les fonts Fuente del Baño i Fuente de Mosén Miguel Aucejo, al terme municipal de Navajas, de la província de Castelló, instat davant el Servei Territorial d'Indústria i Energia de Castelló per l'Ajuntament de Navajas.  
Vist que per Resolució de 25 de novembre de 1993, de la Conselleria d'Indústria, Comerç i Turisme, es declararen aigües mineromedicinals les procedents de les fonts Fuente del Baño i Fuente de Mosén Miguel Aucejo, al terme municipal de Navajas, de la província de Castelló, coordenades UTM, X= 712.600, Y= 4.418.450 i X=713.900, Y=4.417.040.  
Vist que amb data 26 de març de 2003 es va publicar en el DOGV núm. 4467 la Resolució del Servei Territorial d'Indústria i Energia de Castelló que convocava concurs públic de registres miners relatiu a l'aprofitament de les aigües mineromedicinals procedents de les esmentades fonts, en aplicació dels supòsits establits en l'article 42 del Reglament General per al Règim de la Mineria (RD 2.857/1978, de 25 d'agost, BOE núm. 295 i núm. 296 d'11 i 12 de desembre de 1978). Amb data 6 de maig de 2003 es realitzà l'esmentat concurs que quedà desert en no presentar-se ofertes, i el Servei Territorial d'Indústria i Energia va procedir a la publicació, en el DOGV de data 15 de maig de 2003, núm. 4500, d'esta circumstància amb la indicació que podrà ser novament sol·licitada la concessió d'aprofitament després de transcorreguts huit dies des de la publicació.  
Vist que amb data 24 de maig de 2003 i entrada en el Servei Territorial d'Indústria i Energia de Castelló el dia 26 de maig de 2003, l'Ajuntament de Navajas presentà, en la Delegació Territorial del Govern Valencià a Castelló, sol·licitud d'aprofitament de les aigües mineromedicinals procedents de les fonts Fuente del Baño i Fuente de Mosén Miguel Aucejo, al terme municipal de Navajas, per a ús balneoteràpic.  
Vist que el Servei Territorial d'Indústria i Energia de Castelló el dia 7 de juliol de 2003 tramet l'expedient amb informe de la Unitat de Mines de data 3 de juliol de 2003 a la Direcció General d'Indústria i Investigació Aplicada per continuar-ne la tramitació. Amb data 18 de juliol de 2003, el dit servei territorial adjunta informe complementari de la Unitat de Mines de data 16 de juliol de 2003.  
Vist que l'Àrea d'Indústria, Energia i Mines demana a l'interessat que aporte documentació complementària a la presentada per l'Ajuntament de Navajas amb la seua sol·licitud de data 24 de maig de 2003. Amb dates 30 d'abril de 2004 i 23 de novembre de 2004, l'Ajuntament de Navajas presenta la documentació requerida.  
Vist que, mitjançant escrits del Servei Territorial d'Indústria de Castelló de data 18 de setembre de 2003 i de l'Àrea d'Ordenació i Seguretat Industrial i Minera de data 2 d'octubre de 2003, es tramet a la Confederació Hidrogràfica del Xúquer informació relativa a l'expedient que esta Conselleria instruïx, relatiu a l'aprofitament de les aigües mineromedicinals procedents de les indicades fonts.  
Vist que, mitjançant escrit de data d'entrada el 16 d'octubre de 2003, la Comunidad Fuente de los Baños de Navajas presentà escrit de personació en l'expedient de referència.   
Vist que l'Àrea d'Indústria i Mines tramet al Servei Territorial de Castelló l'expedient i la documentació annexa perquè emeta el corresponent informe, una vegada estudiada la nova documentació que es troba en l'expedient de referència.  
Vist que amb data de registre d'entrada de 22 de març de 2005, el cap de la Unitat d'Energia i Mines del Servei Territorial d'Indústria i Seguretat Industrial de Castelló tramet a la Direcció General d'Indústria i Comerç informe complementari perquè l'Àrea d'Indústria i Mines continue la tramitació i la resta d'actuacions reglamentàries de l'expedient.   
Vist que l'expedient i el perímetre de protecció sol·licitat per a garantir la protecció de l'aqüífer s'ha sotmés a informació pública en el BOP de la província de Castelló núm. 62, de 24 de maig de 2005, i en el DOGV núm. 5024, de 9 de juny de 2005, sense que en esta s'haja formulat oposició a l'atorgament del dret d'aprofitament.  
Vist que el dia 26 d'abril de 2005 l'expedient ha sigut tramés a la Confederació Hidrogràfica del Xúquer, a la Conselleria d'Agricultura, Pesca i Alimentació i a la Conselleria de Territori i Habitatge, perquè informaren en relació amb altres possibles aprofitaments que pogueren considerar-se més convenients. Igualment, en la mateixa data se sol·licita informe vinculant a la Conselleria de Sanitat.  
Vist que amb data d'entrada de 19 de maig de 2005, la Conselleria d'Agricultura, Pesca i Alimentació emet l'informe sol·licitat, en el qual manifesta que la sol·licitud d'aprofitament formulada en l'expedient de referència no afecta els plans d'actuació d'aquella Conselleria.  
Vist que amb data d'entrada el dia 15 de juliol de 2005, la Conselleria de Sanitat tramet informe vinculant de data 5 de juliol de 2005, registrat d'eixida el dia 14 de juliol de 2005, favorable a l'indicat aprofitament per a ús balneoteràpic.  
Vist que amb data d'entrada el dia 15 de juny de 2005, la Conselleria de Territori i Habitatge tramet informe de 31 de maig de 2005 sobre les esmentades fonts i el seu aprofitament.  
Vist que la Confederació Hidrogràfica del Xúquer no ha emés l'informe sol·licitat d'aprofitament sol·licitat, per la qual cosa es procedix a la continuació del procediment fins a la resolució, d'acord amb el que es desprén de l'informe jurídic d'esta Conselleria de data 19 de setembre de 2005.  
Vist que prèviament a la proposta de resolució, amb data d'eixida de 25 de juliol de 2005, notificat el 29 de juliol de 2005, s'ha posat de manifest l'expedient a la Comunidad Fuente de los Baños de Navajas, per un termini de deu dies, sense que en l'indicat termini s'hi haja efectuat cap al·legació. No obstant això, amb data 19 de setembre de 2005, la indicada comunitat presenta escrit d'al·legacions en què s'oposa a la sol·licitud efectuada per l'Ajuntament de Navajas i adjunta, entre altres documents, còpia de la resolució de 28 de gener de 2005, registre d'eixida de 2 de març de 2005, del president de la Confederació Hidrogràfica del Xúquer, per la qual es procedix a la inscripció en la Secció A del Registre d'Aigües d'un aprofitament per a usos domèstics a favor de la Comunidad Fuente de los Baños de Navajas per a un volum màxim anual de 2.520 m3/any i la resta de condicions imposades en esta.  
Atés l'informe vinculant de data 5 de juliol de 2005, registre d'eixida el 14 de juliol de 2005, de la Conselleria de Sanitat relatiu a l'aprofitament sol·licitat.  
Atés el que s'ha disposat en els articles 24 a 30 de la Llei 22/1973, de 21 de juliol de 1973, de Mines, i en els articles 39 a 45 del Reglament General per al Règim de la Mineria de 25 d'agost de 1978.  
Atés que en la tramitació de l'expedient s'han complit els preceptes legals establits per les indicades reglamentacions.  
Esta Direcció General d'Indústria i Comerç resol:  
Atorgar a l'Ajuntament de Navajas (Castelló), amb CIF D-9763857-J, la concessió d'aprofitament per a ús balneoteràpic de les aigües mineromedicinals procedents de les fonts Fuente del Baño i Fuente de Mosén Miguel Aucejo, al terme municipal de Navajas, de la província de Castelló, en els termes i les condicions que s'indiquen en la present resolució:  
Condicions específiques:  
1. El volum màxim anual és d'un total de 120.000 m3, i d'estos 60.000 m3 corresponen com a volum màxim anual de cada una de les fons. El cabal màxim instantani autoritzat és de 3,97 l/s., per a la Fuente del Baño, i de 2,23 l/s., per a la Fuente de Mosén Miguel Aucejo.  
El cabal fixat té el caràcter de màxim, i no en respon esta Conselleria, siga quina siga la causa de la disminució, si és el cas.  
2. Esta concessió d'aprofitament s'atorga per termini de trenta anys, prorrogable, si és el cas, després de la tramitació prèvia reglamentària, fins un màxim de 90 anys, sense perjudici a tercers.  
3. La present concessió d'aprofitament respectarà els usos preexistents, si és el cas, i no podrà perjudicar, privant o restringint, el prioritari criteri de proveïment de la població. Igualment, respectarà l'aprofitament concedit per a usos domèstics a la Comunidad Fuente de los Baños de Navajas per la Confederació Hidrogràfica del Xúquer, mitjançant resolució de data 28 de gener de 2005, registre d'eixida 2 de març de 2005, per a un volum màxim anual de 2.520 m3/any i un cabal màxim instantani de 3,02 l/s., a derivar durant 1 hora, 25 minuts i 49 segons diaris en els mesos d'estiu, i durant els caps de setmana la resta de l'any, amb les altres condicions imposades en la indicada resolució.  
4. Per a garantir la protecció de l'aqüífer en quantitat i qualitat, els perímetres de protecció del dret d'aprofitament estan definits per sengles polígons els vèrtexs del quals, expressats en coordenades UTM, el·lipsoide de Hayford, fus 30, són els següents:  
Per a la font Fuente del Baño:  
VÈRTEX X Y  
1 227.850 4.419.000  
2 286.580 4.420.000  
3 539.050 4.420.000  
4 013.575 4.418.000  
5 078.749 4.418.000  
Per a la font Fuente de Mosén Miguel Aucejo:  
VÈRTEX X Y  
1 819.643 4.415.750  
2 811.685 4.416.550  
3 172.634 4.417.600  
4 925.567 4.416.200  
5. Condicions de la concessió d'aprofitament:  
a) Les obres i instal·lacions corresponents s'ajustaran al projecte general d'aprofitament i l'annex presentats, que es desenvoluparà mitjançant la presentació dels corresponents projectes específics per a la tramitació que corresponga tenint en compte les condicions regulades en esta resolució.  
b) En el termini màxim de sis mesos, comptats des de la notificació d'esta resolució, el concessionari haurà d'iniciar les actuacions administratives necessàries, relatives a la modificació del planejament urbanístic afectat que possibilite realitzar les obres projectades. Transcorregut el dit termini o les seues pròrrogues sense que s'hi inicien, es declararà caducada la concessió.  
En el termini màxim de sis mesos, comptats des de la data de la resolució favorable que aprove les modificacions necessàries a introduir en el planejament urbanístic per a la realització del projecte, el titular de l'aprofitament haurà de presentar al Servei Territorial d'Indústria i Seguretat Industrial de Castelló els corresponents projectes específics. Transcorregut el dit termini, o les seues pròrrogues, sense la presentació d'aquells projectes, es declararà caducada la concessió.  
c) Corresponen al Servei Territorial d'Indústria i Seguretat Industrial de Castelló la inspecció i vigilància, tant de la posada en marxa del projecte com de l'explotació en l'àmbit de les competències atribuïdes a la Conselleria d'Empresa, Universitat i Ciència.  
d) El titular de la concessió haurà d'instal·lar, a càrrec seu, un comptador volumètric d'aigua que permeta controlar el volum extret. El Servei Territorial competent comprovarà especialment que el volum anual utilitzat pel concessionari no excedix en cap cas el que s'autoritza.  
e) Les aigües mineromedicinals no podran utilitzar-se per a fins distints als autoritzats i especialment no podran alienar-se, cedir-se o llogar-se per a uns altres usos. En cap cas es podrà extraure un cabal superior a l'autoritzat.  
f) Les obres i instal·lacions han de conservar-se en bon estat i evitar les pèrdues d'aigües innecessàries per fugues, filtracions o qualsevol altra causa. No podrà efectuar-se cap modificació sense l'autorització del Servei Territorial d'Indústria i Seguretat Industrial de Castelló.  
g) El titular de l'aprofitament haurà de presentar al Servei Territorial d'Indústria i Seguretat Industrial de Castelló, durant el primer trimestre de cada any, una memòria anual sobre els resultats de l'explotació de l'any anterior i un programa d'explotació per a l'any en curs.  
h) Cada deu anys, el titular de l'aprofitament presentarà al Servei Territorial d'Indústria i Seguretat Industrial un informe detallat que justifique la continuïtat del recurs, les noves inversions que projecte realitzar, la quantia de l'aprofitament, la problemàtica, les necessitats i els projectes futurs.  
i) La Direcció General d'Indústria i Comerç podrà establir, en qualsevol moment, les prescripcions que estime necessàries per garantir la racionalitat de l'explotació del recurs i la conservació de l'aqüífer, i estarà obligada la titular de l'aprofitament al compliment de les dites prescripcions.  
Esta concessió s'atorga sense perjudici d'altres autoritzacions legalment necessàries per a l'execució del projecte i l'exercici de l'activitat.  
La present resolució no és definitiva en via administrativa i contra ella podrà interposar-se recurs d'alçada davant el secretari autonòmic d'Empresa en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 21 de setembre de 2005.. El director general d'Indústria i Comerç: José Miguel Salavert Fernández.